
RAPORT DE SPECIALITATE
Proiect de hotărâre privind modificarea Hotărârii Consiliului Local nr.  265/20.12.2016 privind aprobarea preţului local al energiei termice livrată de  Compania Locală de Termoficare COLTERM S.A., modificată prin Hotărârea Consiliului Local nr. 392/17.10.2017,  Hotărârea Consiliului Local nr. 670/12.12.2018, Hotărârea Consiliului Local nr. 627/10.12.2019,  Hotărârea Consiliului Local nr. 507/23.12.2021 și  Hotărârea Consiliului Local nr. 39/08.02.2022



Având în vedere Referatul de aprobare al proiectului de hotărâre al Primarului Municipiului Timişoara şi Proiectul de hotărâre privind modificarea și completarea Hotărârii Consiliului Local nr. 265/20.12.2016 privind aprobarea preţului local al energiei termice livrată de  Compania Locală de Termoficare COLTERM S.A. modificată prin Hotărârea Consiliului Local nr. 392/17.10.2017, Hotărârea Consiliului Local nr. 670/12.12.2018, Hotărârea Consiliului Local nr. 627/10.12.2019, Hotărârea Consiliului Local nr. 507/23.12.2021 și  Hotărârea Consiliului Local nr. 39/08.02.2022,


Prin Hotărârea Consiliului Local nr. 39/08.02.2022 a fost aprobat preţul local de producere, transport, distribuţie şi furnizare a energiei termice livrată de către Compania Locală de Termoficare Colterm SA pentru toți consumatorii (casnici și non-casnici) la valoarea de 715,35 lei/MWh exclusiv TVA, precum si prețul local al energiei termice facturată populației la valoarea de 349,78 lei/MWh exclusiv TVA,  începând cu data de 01.01.2022.
		De asemenea, a fost aprobată asigurarea din bugetul local a sumelor necesare acoperirii diferenţei dintre preţul de producere, transport, distribuţie şi furnizare a energiei termice livrate populaţiei şi preţul local al energiei termice facturată populaţiei la valoarea de 365,57 lei/Mwh exclusiv TVA.

			Prin adresa nr. 23491/21.10.2022, înregistrată la Primăria Municipiului Timișoara cu nr. SC2022-026192/21.10.2021, Compania Locală de Termoficare COLTERM S.A – în insolvență,  a solicitat promovarea în regim de urgență, pentru a nu aduce pierderi societății de termoficare, a unei Hotărâri de Consiliu Local în vederea aprobării modificării prețurilor și tarifelor pentru energia termică furnizată în sistem centralizat.
			În prezent sunt aplicabile prevederile “METODOLOGIEI de stabilire, ajustare sau modificare a preţurilor şi tarifelor locale pentru serviciile publice de alimentare cu energie termică produsă centralizat, exclusiv energia termică produsă în cogenerare” aprobată prin Ordinul A.N.R.S.C. nr.66/2007.
			În aceste condiții, ținând cont de aspectele prezentate în adresa Companiei Locale de Termoficare COLTERM S.A. – în insolvență, precum și de prevederile art. 8 (3) lit. k) din Legea nr. 51/2006 a serviciilor comunitare de utilități publice, actualizată, până la intrarea în vigoare a modificărilor și completărilor Legii nr. 325/2006 a serviciului public de alimentare cu energie termică și emiterea prin Ordin A.N.R.E. a reglementărilor prevăzute de legea menționată, trebuie solicitată autorității administrației publice locale aprobarea prețurilor de producere a energiei termice și a tarifelor de transport și distribuție a energiei termice prin emiterea unei hotărâri de consiliu local.
			Astfel, Compania Locală de Termoficare COLTERM S.A. – în insolvență, a întocmit documentația pentru fundamentarea modificării prețurilor și tarifelor pentru serviciul public de producere, transport și distribuție a energiei termice în municipiul Timișoara.
In urma verificării documentației s-au identificat unele omisiuni/erori de calcul, motiv pentru care s-a solicitat Companiei Locale de Termoficare COLTERM S.A. – în insolvență, revizuirea acesteia respectând cerințele din “METODOLOGIA de stabilire, ajustare sau modificare a preţurilor şi tarifelor locale pentru serviciile publice de alimentare cu energie termică produsă centralizat, exclusiv energia termică produsă în cogenerare”, elaborată de către A.N.R.S.C., metodologie care este în vigoare. în care. 
Compania Locală de Termoficare COLTERM S.A. – în insolvență, a revizuit documentația și a retransmis-o cu adresa nr. 24821/10.11.2022 înregistrată la Primăria Municipiului Timișoara cu nr. SC2022-028190/10.11.2021.
			Deoarece în Metodologie toate prețurile/tarifele calculate sunt exprimate în lei/Gcal (Anexa B la documentație), dar preţul energiei (combustibil, energie electrică), preţul de producere al energiei termice, avizat/aprobat de către ANRE, la CET Sud, CET Freidorf, CET Buziaș  și CET Dunărea,  precum şi indicaţiile contoarelor de energie termică, montate la consumatorul final sunt exprimate în MWh, pentru uniformizare şi o mai bunã înţelegere, toate preţurile/tarifele care compun preţul final al energiei termice livrate consumatorilor au fost exprimate în lei/MWh (Anexa A la documentație).
			Conform acestei documentații se solicită aprobarea prețurilor și tarifelor prevăzute în Anexa A- ”Centralizator prețuri/tarife conform Deciziilor ANRE 1083/29.06.2022, 1093/29.06.2022, Aviz ANRE 42/21.09.2022 și propunerilor – Prețuri/tarife energie termică livrată din SACET 9exclusiv TVA)”, prețuri/tarife extrase din documentație și emiterea unei hotărâri de consiliul local în acest sens.
	Prezentare SACET
Energia termică furnizată din SACET Timişoara este produsă în următoarele unități:
-	În cogenerare la CET Sud, CET Buziaș, CET Dunărea, CET Freidorf;
-	În ore de vârf la CT Centru şi în 3 centrale de cartier (IMT, Dragalina, Polonă).
Energia termică produsă în centralele CET Sud şi CT Centru este preluată de reţeaua de transport, transportată la 117 puncte termice proprii şi livrată direct din reţeaua de transport la 36 puncte termice proprii ale agenţilor economici și instituții publice.
Energia termică primară este transformată în punctele termice în agent termic pentru încălzire, respectiv apă caldă de consum, fiind livrată prin reţeaua de distribuţie consumatorilor casnici şi non-casnici racordaţi la sistemul centralizat.
Energia termică produsă la microcentralele de cogenerare CET Buziaș, CET Dunărea, CET Freidorf şi în centralele termice de cartier este furnizată direct în reţeaua de distribuţie către consumatorii racordaţi la sistemul centralizat.
Oportunitatea modificării/ajustării preţurilor/tarifelor
Conform ,,METODOLOGIEI de stabilire, ajustare sau modificare a preţurilor şi tarifelor locale pentru serviciile publice de alimentare cu energie termică produsă centralizat, exclusiv energia termică produsă în cogenerare” aprobată prin Ordinul A.N.R.S.C. nr.66/2007 ,,ajustare de preţuri şi tarife este operaţiunea de analiză a nivelului preţurilor şi tarifelor existente şi a structurii acestora, potrivit normelor metodologice elaborate şi aprobate de autoritatea de reglementare competentă, prin care se asigură corelarea nivelului preţurilor şi tarifelor stabilite anterior cu evoluţia generală a preţurilor şi tarifelor din economie”.
	În susţinerea celor de mai sus, Compania Locală de Termoficare COLTERM S.A. – în insolvență, a prezentat următoarele documente care justifică oportunitatea modificării/ajustării preţurilor/tarifelor:
· Memoriu tehnico-economic prin care se justifică oportunitatea modificării/ajustării prețului și a tarifului și informații necesare fundamentării prețurilor și tarifelor propuse nr. 23489/21.10.2022;
· Centralizator prețuri/tarife conform Deciziilor ANRE 1083/29.06.2022, 1093/29.06.2022, Aviz ANRE 42/21.09.2022 și propunerilor COLTERM S.A.- Anexa A;
· Detalierea modului de determinare a preţurilor locale de producere, transport şi distribuţie a energiei termice din municipiul Timişoara destinată consumatorilor casnici şi consumatorilor noncasnici - Anexa B;
· Avizul ANRE nr. 42/21.09.2022 privind preţul pentru energia termică produsă în cogenerare şi livrată din centrala de cogenerare CET Sud Timişoara;
· Decizia ANRE nr. 1093/29.06.2022 privind aprobarea bonusurilor pentru energia electrică produsă în cogenerare de înaltă eficiență și livrată în SEN și a preţurilor reglementate pentru energia termică livrată în SACET în perioada iulie-octombrie 2022 din centralele CET Buziaș, CET Dunărea,
· Decizia ANRE nr. 1083/29.06.2022 privind aprobarea preţului reglementat pentru energia termică livrată în SACET în perioada aprilie-iunie 2022 din centrala CET Freidorf.

		Urmare a celor prezentate mai sus, se propune modificarea preţului local de producere, transport,  distribuţie şi furnizare a energiei termice livrată de Compania Locală de Termoficare COLTERM S.A. – în insolvență, la valoarea de 847,61 lei/MWh exclusiv TVA,  modificarea prețului local al energiei termice facturată populației la valoarea de 482,04 lei/MWh exclusiv TVA precum și menținerea subvenției  reprezentând diferenţa dintre preţul de producere, transport, distribuţie şi furnizare a energiei termice livrate populaţiei şi preţul local al energiei termice facturată populaţiei la valoarea de 365,57 lei/Mwh exclusiv TVA. 
		Aplicarea cotelor de TVA pe diversele categorii de consumatori se va face cu respectarea prevederilor legale în vigoare în acest sens,  aferente perioadei facturate.
		Având în vedere prevederile legale expuse în prezentul raport, apreciem că proiectul de hotărâre privind modificarea Hotărârii Consiliului Local nr. 265/20.12.2016 privind aprobarea modificării preţului local al energiei termice livrată de  Compania Locală de Termoficare COLTERM S.A. şi ulterior modificată prin Hotărârea Consiliului Local nr. 392/17.10.201,  Hotărârea Consiliului Local nr. 670/12.12.2018, Hotărârea Consiliului Local nr. 627/10.12.2019, Hotărârea Consiliului Local nr. 507/23.12.2021 și Hotărârea Consiliului Local nr. 39/08.02.2022 îndeplineşte condiţiile pentru a fi supus dezbaterii şi aprobării plenului consiliului local.

